Palle Tillisch
Palle Tillisch (2. august 1920 - 12. december 1994) var en dansk roer fra Gentofte. Han var medlem af Københavns Roklub i Sydhavnen.

Tillisch repræsenterede Danmark ved OL 1952 i Helsinki, hvor han, sammen med Bent Jensen, udgjorde den danske toer uden styrmand. I 1. runde af konkurrencen sluttede danskerne på andenpladsen i et heat mod Australien, Italien og Polen, hvorefter de kom ind på 4.- og sidstepladsen i semifinalen mod Storbritannien, Holland og Sverige. Danskerne havde yderligere en chance for at kvalificere sig til finalen, men sluttede efterfølgende på andenpladsen i et opsamlingsheat mod de senere guldvindere fra USA samt Australien, og var dermed ude af konkurrencen.

Tillisch og Jensen vandt desuden en EM-sølvmedalje i toer uden styrmand ved EM 1951 i Mâcon.

Referencer

Eksterne henvisninger 

Roere fra Danmark
Personer fra Gentofte
Deltagere for Danmark ved sommer-OL 1952